Brjóti trúnaðarmaður alvarlega af sér í starfi má væntanlega víkja honum úr starfi . Það er því ljóst samkvæmt þessu að vernd trúnaðarmanns í starfi er ekki alger og að trúnaðarmaður getur þurft að hlíta uppsögn fyrir misfellur í starfi eða brot á þeim starfsreglum á vinnustað sem starfsmönnum er almennt skylt að hlíta . Trúnaðarmenn sem starfa hjá opinberum aðilum njóta ákveðinna réttinda og verndar skv. 28. - 30. gr. laga nr. 94 / 1986 um kjarasamninga opinberra starfsmanna . Trúnaðarmenn á almennum vinnumarkaði njóta réttinda og verndar samkvæmt 9. - 13. gr. laga nr. 80 / 1938 um stéttarfélög og vinnudeilur .